પેટ્રોલ અને ડીઝલનાં ભાવમાં સતત થઇ રહેલા વધારાને લઈને કોંગ્રેસે આવતી કાલે બંધનું એલાન જાહેર કરાયું છે. ત્યારે સુરત શહેર કોંગ્રેસે પણ પત્રકાર પરિષદનું આયોજન કર્યુ હતું અને બંધનાં એલાનને આવકાર્યું હતું. આ ઉપરાંત કેટલાંક સંગઠનોએ તેમને સહકાર આપ્યો હોવાંની પણ વાત શહેર કોંગ્રેસ પ્રમુખે કરી હતી. કોંગ્રેસે શહેરીજનોને અહિંસક માર્ગે બંધનાં એલાનને સહકાર આપવાની પણ વિનંતી કરી છે.